पाकिस्तान की नापाक हरकत! किया सीजफायर का उल्लंघन, भारतीय चौकियों और गावों पर दागे गोले  
राजौरी जिले में नियंत्रण रेखा पर सीजफायर का उल्लंघन
भारतीय चौकियों और गांवों को बनाया निशान
भारतीय सेना ने दिया करारा जवाब
पाकिस्तान की ओर से की जा रही फायरिंग का नियंत्रण रेखा पर तैनात भारतीय सैनिकों ने भी तुरंत जवाबी कार्रवाई शुरू कर दी. अंतिम खबर मिलने तक दोनों पक्षों की ओर से गोलीबारी जारी थी. साथ ही अधिकारी ने कहा कि इसमें किसी के हताहत होने की कोई खबर नहीं है.
बता दें, इससे पहले शुक्रवार को जम्मू-कश्मीर के कुपवाड़ा जिले में नियंत्रण रेखा पर पाकिस्तानी सैनिकों ने संघर्ष विराम उल्लंघन का उल्लंघन किया था. इसमें भारतीय सेना के दो अधिकारी शहीद हो गए थे.
सेना के एक अधिकारी ने बताया था कि केरन सेक्टर में शुक्रवार सुबह 11 बजकर 55 मिनट पर पाकिस्तान ने बिना उकसावे के गोलीबारी की. गोलीबारी में एक जूनियर कमीशंड अधिकारी (जेसीओ) शहीद हो गया और एक अन्य घायल हो गया, जिनकी बाद में अस्पताल में मौत हो गई. भारतीय सेना ने इस संघर्ष विराम उल्लंघन का करारा जवाब दिया था.